cyanic-selkie/wikianc huggingface dataset:
Kolonna tat-Trinità Mqaddsa, Olomouc
Storja
Dan il-monument għal Olomouc kien frott il-ħila u x-xogħol ta’ diversi artisti u artiġjani lokali, għalkemm ma tantx ġabilhom risq. L-ewwel wieħed li miet waqt ix-xogħlijiet kien Wenzel Render, bennej tal-monumenti u arkitett imperjali privileġġat. Hu kien l-ewwel wieħed li ħareġ bl-idea li tinbena din il-kolonna, ikkonvinċa lill-kunsill lokali tal-belt, iddisinjaha, bena l-ewwel livell tagħha u għen biex tiġi ffinanzjata l-kostruzzjoni. Is-segwaċi tiegħu Franz Thoneck, Johann Wenzel Rokický u Augustin Scholtz ukoll ma għexux biżżejjed biex jilħqu jaraw il-kolonna titlesta. Il-kolonna tlestiet minn Johann Ignaz Rokický. Id-dekorazzjoni tal-iskultura nbdiet minn Phillip Sattler. Wara li Sattler miet, ix-xogħol għadda f’idejn Andreas Zahner li kompla billi għamel 18-il skultura u disa’ riljievi f’seba’ snin qabel ma miet hu wkoll. L-arġentier Simon Forstner, li għamel l-iskulturi tar-ram indurat tat-Trinità Mqaddsa u tat-Tlugħ is-Sema tal-Madonna, kellu kemxejn iktar xorti minn sħabu u rnexxielu jlesti x-xogħol brillanti tiegħu. Madankollu, ix-xogħol fuq l-iskulturi affettwalu saħħtu għaliex kien uża komposti tossiċi tal-merkurju waqt il-proċess tal-indurar. daqsminuri|293x293px|Replika indurata ta’ balla li kienet laqtet il-kolonna Wara li l-Kolonna tat-Trinità Mqaddsa tlestiet fl-1754, din saret sors ta’ kburija kbira għal Olomouc, peress li l-biċċa l-kbira tan-nies li ħadu sehem fil-ħolqien tagħha kienu ċittadini tal-belt. Il-kolonna ġiet ikkonsagrata b’ċelebrazzjoni kbira li attendiet għaliha l-Imperatriċi Marija Tereża u r-raġel tagħha Francis I.
Erba’ snin biss wara, Olomouc ġiet assedjata minn armata tal-Prussja u l-kolonna ġarrbet xi ħsarat minħabba li ntlaqtet diversi drabi mill-balal tal-kanuni tal-armata. Jingħad li ċ-ċittadini ta’ Olomouc għamlu purċissjoni biex jitolbu bi ħġarhom lill-ġeneral tal-armata biex ma jisparax lejn il-monument u l-Ġeneral James Keith ikkuntentahom. Il-kolonna sarulha t-tiswijiet ftit wara l-gwerra u replika indurata ta’ balla tal-ġebel tpoġġiet fl-istruttura fil-post eżatt fejn intlaqtet biex tfakkar lin-nies b’dan l-avveniment.
Deskrizzjoni
Il-kolonna hija mimlija skulturi tar-ram indurat tat-Trinità Mqaddsa flimkien mal-Arkanġlu Gabrijel u t-Tlugħ is-Sema tal-Madonna.
Il-bażi tal-kolonna, fi tliet livelli, hija mdawra bi 18-il skultura tal-ġebel ta’ qaddisin u 14-il riljiev imnaqqax. Fl-ogħla livell tal-kolonna hemm il-qaddisin marbuta mal-ħajja ta’ Ġesù Kristu fid-dinja – il-ġenituri t’ommu Sant’Anna u San Ġwakkin, il-missier putattiv tiegħu San Ġużepp, u San Ġwann Battista, li kien qed iħejji għall-miġja tiegħu – li huma akkumpanjati minn San Lawrenz u San Ġlormu, il-qaddisin li huwa ddedikat għalihom il-bini muniċipali tal-belt ta’ Olomouc fl-istess pjazza tal-kolonna. Hemm tliet riljievi li jirrappreżentaw it-tliet virtujiet teoloġiċi: il-Fidi, it-Tama u l-Imħabba.
Taħthom, it-tieni livell huwa ddedikat lill-qaddisin tal-Moravja San Ċirillu u San Metodju, li kienu ġew hawnhekk biex ixerrdu l-Kristjaneżmu fis-sena 863 tant li San Metodju kien sar Arċisqof tal-Moravja, San Blasju, li f’ismu hija kkonsagrata waħda mill-knejjes ewlenin ta’ Olomouc, u l-patruni tal-Boemja fil-qrib, San Adalbertu ta’ Praga u San Ġwann ta’ Nepomuk. xellug|daqsminuri|233x233px|L-istatwa ta’ San Ġwanni Sarkander Fil-livell t’isfel nett hemm l-iskulturi tal-patrun Awstrijak, San Mawrizju, u tal-patrun tal-Boemja, San Vaklav, li f’isimhom kienu kkonsagrati żewġ knejjes importanti ta’ Olomouc, ta’ patrun Awstrijak ieħor, San Florjan, li kien jitqies bħala l-protettur minn diżastri varji, speċjalment min-nar, ta’ San Ġwann ta’ Capistrano, li kien jipprietka f’Olomouc, ta’ Sant’Antnin ta’ Padova, membru tal-Ordni Franġiskana, li kien sid monasteru importanti f’Olomouc, u ta’ San Alwiġi ta’ Gonzaga, il-patrun tal-istudenti. L-iskultura ta’ dan tal-aħħar hija turija wkoll li Olomouc kienet kburija ħafna bl-università tagħha.
Ir-riljievi tat-tnax-il appostlu jinsabu qalb dawn l-iskulturi kollha.
Ġwanni Sarkander
L-aħħar qaddis li ma ssemmiex f’din il-lista ta’ qaddisin huwa San Ġwann Sarkander. L-istatwa tiegħu, b’ġilju f’idu bħala simbolu ta’ purezza, tinsab fit-tieni livell. Ġwanni Sarkander kien qassis li ġie ttorturat sal-mewt fil-ħabs ta’ Olomouc fil-bidu tal-Gwerra ta’ Tletin Sena, peress li kif jingħad, hu rrifjuta li jikxef is-sigriet tal-qrar. Id-deċiżjoni li titqiegħed l-istatwa tiegħu marret kontra t-tradizzjoni, peress li Sarkander ma kienx għadu ġie kkanonizzat u lanqas ma kien għadu ġie bbeatifikat, u dan seta’ rriżulta f’problemi fi ħdan is-Santa Sede. Madankollu, tant kien hemm devoti kbar tiegħu li l-artiġjani ddeċidew li jissograw u jinkludu l-istatwa tiegħu fil-kolonna. Sarkander ġie bbeatifikat fl-1859 u ġie kkanonizzat fl-1995 fl-okkażjoni taż-żjara tal-Papa Ġwanni Pawlu II f’Olomouc.
Kappella interna
Fil-bażi tal-kolonna hemm ukoll kappella żgħira b’riljievi tal-offerta ta’ Kajjin mill-għelejjel tiegħu, tal-offerta ta’ Abel mill-ħrief tal-merħla tiegħu, tal-ewwel offerta maħruqa ta’ Noè wara d-Dulluvju, tal-offerta t’Abram ta’ ħaruf u t’ibnu Iżakk, u tal-mewt ta’ Ġesù. Il-bliet ta’ Ġerusalemm u ta’ Olomouc jidhru fl-isfond tal-aħħar riljiev.
Sit ta’ Wirt Dinji
Il-Kolonna tat-Trinità Mqaddsa f’Olomouc ġiet iddeżinjata bħala Sit ta’ Wirt Dinji fis-sena 2000 u x’aktarx li tkopri l-iżgħar żona iskritta fil-lista kollha (mingħajr ma titqies iż-żona ta’ lqugħ). Il-valur universali straordinarju ġie rrikonoxxut abbażi ta’ żewġ kriterji tal-għażla tal-UNESCO: il-kriterju (i) “Rappreżentazzjoni ta’ kapulavur frott il-kreattività tal-bniedem”, ladarba l-kolonna titqies bħala wieħed mill-iżjed eżempji eċċezzjonali tal-ogħla espressjoni artistika Barokka fl-Ewropa Ċentrali; u l-kriterju (iv) “Eżempju straordinarju ta’ tip ta’ bini, ta’ grupp ta’ siti jew ta’ pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem”, ladarba dan it-tip ta’ monument jikkostitwixxi turija materjali unika tal-fidi reliġjuża fl-Ewropa Ċentrali matul il-perjodu Barokk, u l-kolonna ta’ Olomouc tirrappreżenta l-iktar espressjoni straordinarja.
Alois Dryák
Alois Dryák (twieled fl-24 ta' Frar 1872 f'Olšany – miet fis-6 ta' Ġunju 1932 fi Praga) kien arkitett u professur Ċek tad-disinn ornamentali.
Dryák huwa famuż l-iktar għad-disinn ornamentali tiegħu fuq kapulavuri tal-Art Nouveau bħad-disinn mill-ġdid tal-1905 tal-binja magħrufa bħala Hotel Europa (magħrufa wkoll bħala Hotel Evropa, li qabel kienet il-Hotel Šroubek) fi Praga, ir-Repubblika Ċeka, flimkien mal-arkitett sieħbu Bedřich Bendelmeier u l-iskultur arkitettoniku Ladislav Šaloun.
Il-Hotel Europa u kummissjoni oħra ta' Dryák, il-Hotel Garni, it-tnejn li huma jinsabu fil-Pjazza ta' Wenceslas, li hija ddominata mill-istatwa ta' San Wenceslas riekeb iż-żiemel. Dryák iddisinja l-pedestall imżejjen ta' dik l-istatwa. Ix-xogħol tiegħu pparteċipa fl-avveniment arkitettoniku tal-kompetizzjoni tal-arti tal-Logħob Olimpiku tas-sajf tal-1932.
Pajjiżi l-Baxxi
thumb|Organizzazzjoni territorjali thumb|Renju tal-Pajjiżi l-Baxxi (Koninkrijk der Nederlanden) thumb|Mappa tal-erba' pajjiżi kostitwenti murija fuq skala thumb|Palazz tal-Paċi, sede tal-Qorti Internazzjonali tal-Ġustizzja. Hija tinsab f'The Hague. thumb|Palazz tal-Paċi, sede tal-Qorti Internazzjonali tal-Ġustizzja. Hija tinsab f'The Hague. thumb|Pajjiżi l-Baxxi 5500 a.C. L-Olanda, Netherlands, jew il-Pajjiżi l-Baxxi (bl-Olandiż: Nederland) huma pajjiż fl-Ewropa. Aktar minn 17-il miljun ruħ jgħixu fih. Fit-Tramuntana u fil-Punent tan-Netherlands jinsab il-Baħar tat-Tramuntana. Lejn il-Lvant hemm il-Ġermanja u fin-Nofsinhar hemm il-Belġju. In-Netherlands huma wieħed mill-pajjiżi fundaturi tal-Unjoni Ewropea. In-nies li jgħixu fin-Netherlands jissejħu "Olandiżi". Il-lingwa tan-Netherlands hi wkoll imsejħa Olandiż. Il-belt kapitali ewlenija tan-Netherlands hi Amsterdam. Madankollu, dan mhuwiex il-post fejn il-gvern għandu s-sede tiegħu. Il-Kamra tad-Deputati (bl-Olandiż: "Tweede Kamer") tinsab f'Den Haag.
Etimoloġija
In-Netherlands jew il-Pajjiżi Baxxi jissejħu hekk għax l-art togħla metru wieħed biss 'il fuq mil-livell tal-baħar. Terz tal-art hija taħt il-livell tal-baħar. In-Netherlands huma msejħin ukoll l-Olanda. L-Olanda jew Holland bl-Olandiż kienet żona rikka ħafna fil-parti tal-Punent tan-Netherlands, u b'hekk sar l-iżball. Xi nies li ma jgħixux fil-parti tal-Punent tan-Netherlands jiddejqu meta n-nies isejħu l-pajjiż bħala l-Olanda. Holland tfisser "art bis-siġar" għaliex ir-reġjun ta' Holland kien miksi bil-foresti.
Storja
Fl-1648, in-Netherlands u Spanja ffirmaw trattat ta' paċi. Il-poplu Olandiż seta' jżomm l-art kollha li kien rebaħ. Il-parti tan-Netherlands li ma kinux rebħu l-Olandiżi baqgħet parti minn Spanja. Aktar tard din il-parti saret il-Belġju.
Meta n-Netherlands saru indipendenti, kienu pajjiż speċjali ħafna. Dak iż-żmien kważi l-pajjiżi kollha tal-Ewropa kienu ggvernati minn re, iżda n-Netherlands ma kinux. In-Netherlands kienu magħmulin minn seba' provinċji, li kienu mmexxija mill-bliet il-kbar. Il-bliet kienu ggvernati mill-muniċipju li kien magħmul minn ċittadini għonja. Flimkien dawn il-provinċji kienu ggvernati minn stadtholder, li għalkemm kellu ħafna qawwa, imqabbel mar-rejiet tal-pajjiżi Ewropej l-oħra kellu ħafna inqas poter. Fis-seklu 17, in-Netherlands kienu l-aktar pajjiż għani u wieħed mill-aktar pajjiżi qawwijin fid-dinja. Għalhekk l-Olandiżi jsejħu s-seklu 17 bħala l-Età tad-Deheb. Huma kellhom artijiet madwar id-dinja. L-art l-aktar importanti kienet l-Indji tal-Lvant, li llum sar l-Indoneżja. L-Olandiżi waqqfu ukoll il-Belt ta' New York, li kienu jsejħulha Amsterdam il-Ġdida. L-Amerikani nattivi kienu jseħu din iż-żona Manhattan u fl-1628 huma bigħuha lill-Olandiżi għal 60 Gilder. In-Netherlands ġġieldu ħafna gwerer kontra pajjiżi oħra Ewropej, speċjalment kontra l-Ingilterra. Michiel de Ruyter, ammirall Olandiż, sar eroj Olandiż meta għeleb il-flotta Ingliża qrib Londra.
Fis-seklu 18, in-Netherlands ftaqru. Ħafna nies ħasbu li dan kien it-tort tal-istadtholders. Ħafna ħasbu li kellhom wisq poter u riedu jeħilsu minnhom. Fl-1789, il-poplu Franċiż neħħa r-re tiegħu. L-armati Franċiżi attakkaw pajjiżi oħra biex ineħħu l-mexxejja tagħhom ukoll. Fl-1795 dawn attakkaw in-Netherlands. L-istadtholder Guliermu V kellu jaħrab lejn l-Ingilterra. In-Netherlands ingħataw isem ġdid, ir-Repubblika Batavjana, u saru demokrazija. Iżda l-Franċiżi ma kinux kuntenti bil-mexxej Olandiż, u allura fl-1806 l-imperatur Franċiż Napuljun għamel lil ħuh Louis Bonaparte re tan-Netherlands. Louis sar popolari fin-Netherlands, iżda l-imperatur għal darb'oħra ma kienx kuntent bih, u minħabba dan fl-1810 in-Netherlands saru parti minn Franza.
Fl-1815, Napuljun ġie megħlub, u n-Netherlands reġgħu saru indipendenti. Il-mexxejja tal-pajjiżi Ewropej ħasbu li kienet idea tajba li jagħmlu n-Netherlands aktar b'saħħithom, biex ikunu kapaċi jirreżistu invażjoni oħra Franċiża. Għalhekk il-Belġju u l-Lussemburgu ġew miżjuda man-Netherlands. Ir-re Guliermu, bin l-istadtholder Guliermu V, sar re. Il-Belġjani ma kinux kuntenti bir-re Olandiż u fl-1830 dawn irribellaw. Guliermu bagħat armata u inizjalment il-qawwa tiegħu kienet aqwa ħafna mill-Belġjani, iżda wara għaxart ijiem il-Franċiżi bagħtu armata biex jgħinuhom. Fl-1831, il-Belġjani għażlu re għalihom, u l-Belġju sar pajjiż indipendenti.
Xi nies ħasbu li r-re Olandiż kellu wisq poter. Riedu li jagħtuh inqas qawwa u jivvutaw għall-gvern huma infushom. Fl-1848, kien hemm irvelli vjolenti kontra r-rejiet ta' bosta pajjiżi Ewropej. Ir-re Olandiż beża' li ħa jiġri l-istess fin-Netherlands. Għalhekk ħalla lil Johan Rudolf Thorbecke jikteb kostituzzjoni. Minn dak iż-żmien in-nies setgħu jivvutaw. Għall-ewwel l-irġiel għonja biss setgħu jivvutaw. Mill-1919, kulħadd seta' jivvota.
Fl-Ewwel Gwerra Dinjija, in-Netherlands ma ħadux sehem fi gwerer. L-Olandiżi riedu jibqgħu newtrali fit-Tieni Gwerra Dinja wkoll, imma fl-1940 il-pajjiż ġie invadut u okkupat mill-Ġermanja. Bħal fil-pajjiżi l-oħra li kienu okkupaw, il-Ġermaniżi bdew joqtlu l-Lhud. Anne Frank kienet tifla Lhudija li għexet fin-Netherlands. Hija mietet f' kamp ta' konċentrament Ġermaniż. Meta hi u l-familja tagħha kienu qed jistaħbew mill-Ġermaniżi, kitbet djarju. Wara l-gwerra d-djarju tagħha sar famuż ħafna. Fl-1944, l-armata Amerikana, Kanadiża, Pollakka u Brittanika lliberat in-Nofsinhar tan-Netherlands mill-Ġermaniżi. Riedu jaqsmu x-xmara Renu sabiex jilliberaw il-bqija tal-pajjiż, iżda ġew megħluba mill-Ġermaniżi. Ħa sa Mejju 1945 qabel ma l-pajjiż kollu ġie lliberat. Matul il-ħames snin tal-okkupazzjoni Ġermaniża, mietu 250,000 ruħ fin-Netherlands.
Wara l-gwerra, in-Netherlands saru wieħed mill-iktar pajjiżi għonja fid-dinja. Fl-2004, il-Ġnus Magħquda qalu li n-Netherlands kienu l-ħames l-aħjar pajjiż biex wieħed jgħix fih.
Politika
In-Netherlands huma monarkija kostituzzjonali. Dan ifisser li l-pajjiż għandu re jew reġina, iżda l-veru poter hu f'idejn il-parlament, magħżul mill-poplu Olandiż. In-nies Olandiżi kollha li għandhom 18-il sena jew aktar jistgħu jivvutaw. Issir elezzjoni kull erba' snin. Wara l-elezzjonijiet, il-partiti li jġibu l-maġġoranza tal-voti joħolqu kabinett. Il-kabinett jikkonsisti minn Prim Ministru u bosta ministri.
Dawn li ġejjin huma l-partiti politiċi fil-parlament:
In-Netherlands huma magħrufin għat-tolleranza fil-politika. In-Netherlands huma pajjiż fejn id-drogi ħfief mhumiex kompletament meqjusin illegali. Barra minn hekk, in-Netherlands huma wieħed mill-pajjiżi li jippermettu ż-żwieġ bejn żewġ persuni tal-istess ġeneru, l-ewtanażja u l-prostituzzjoni legali.
Minħabba li huma minn tal-ewwel demokraziji parlamentari, in-Netherlands kienu pajjiż modern sa mit-twaqqif tagħhom. Fost affiljazzjonijiet oħrajn, il-pajjiż huwa membru fundatur tal-Unjoni Ewropea (UE), in-NATO, l-OECD, id-WTO u ffirma wkoll il-Protokoll ta' Kyoto. Flimkien mal-Belġju u mal-Lussemburgu, jagħmlu parti mill-unjoni ekonomika tal-Benelux. Il-pajjiż jilqa' fi ħdanu ħames qrati internazzjonali: il-Qorti Permanenti tal-Arbitraġġ, il-Qorti Internazzjonali tal-Ġustizzja, it-Tribunal Kriminali Internazzjonali għall-Eks Jugożlavja, il-Qorti Kriminali Internazzjonali u t-Tribunal Speċjali għal-Libanu. L-ewwel erbgħa jinsabu f'Den Haag bħalma tinsab l-aġenzija tal-intelliġenza kriminali tal-UE, Europol. Għalhekk, li din il-belt ġiet imsejħa "l-kapitali legali tad-dinja".
Provinċji
thumb|220px|Mappa tan-Netherlands Fin-Netherlands hemm 12-il provinċja:
Hemm ukoll tliet muniċipji speċjali li huma territorji extra-Ewropej tan-Netherlands fil-Karibew:
Ġeografija
Fil-fatt, il-biċċa l-kbira tan-Netherlands inħolqu mir-ramel li kaxkru l-ħafna xmajjar li jgħaddu minnha. L-iżjed importanti fosthom huma r-Renu, il-Maas, l-Ijssel u s-Scelt. Ħafna mill-art tan-Netherlands tinsab taħt il-livell tal-baħar. Madankollu, l-Olandiżi nixxfu ħafna lagi u partijiet fejn kien hemm il-baħar biex joħolqu dawk li jgħidulhom polders. Għalhekk għandhom dan il-qawl "Alla ħoloq id-dinja, iżda l-Olandiżi ħolqu n-Netherlands". Minħabba dan, in-Netherlands għandhom art ċatta ħafna. Fix-Xlokk nett tan-Netherlands, f'Limburg, hemm xi għoljiet. Għalhekk, dan ir-reġjun hu attrazzjoni turistika għal ħafna Olandiżi. L-ogħla punt fin-Netherlands, Vaalserberg, huwa 321 metru 'l fuq mil-livell tal-baħar.
Nies
thumb|[[Mitħna fil-Pajjiżi l-Baxxi]] In-Netherlands huma pajjiż żgħir, imma hemm ħafna nies li jgħixu hemmhekk. Huma wieħed mill-pajjiżi bl-ogħla densità tal-popolazzjoni fid-dinja.
Il-biċċa l-kbira tan-nies fin-Netherlands jitkellmu bl-Olandiż. Fi Friesland madwar 200,000 ruħ jitkellmu l-Friżjan. Xi Olandiżi jitkellmu bid-djaletti. Id-djaletti Sassoni mitkellma fil-parti tal-Grigal tan-Netherlands huma pjuttost simili għad-djaletti Ġermaniżi tan-Nofsinhar.
Skont stħarriġ magħmul fl-2006, 25 % tal-poplu Olandiż huma Nsara u 3 % jemmnu f'xi reliġjon organizzata oħra, bħall-Ġudaiżmu, l-Iżlam jew l-Induiżmu, eċċ., filwaqt li 26 % għandhom twemmin spiritwali mhux marbut ma' reliġjon. L-44 % l-oħra mhumiex reliġjużi.
Olivia Lewis
250px|thumb|Olivia Lewis f'[[Ħelsinki (2007)]] Olivia Lewis (Ħal Qormi, 18 ta' Ottubru 1978) hi kantanta Maltija.
Malta fil-Festival tal-Eurovision 2013
Malta se tieħu sehem fil-Festival tal-Eurovision 2013 li se jsir Malmö, ġewwa l-Iżvezja. Din se tkun is-26 parteċipazzjoni fil-Festival tal-Eurovision għal Malta. Il-Public Broadcasting Services kienet responsabbli li tospita l-avveniment għall-għażla tal-kanzunetta.
Olivia Lewis
Lewis bdiet tkanta ta' tifla żgħira u kienet tinvolvi ruħha f'diversi festival mużikali. Hi tkanta diversi stili mużikali, minn pop għal jazz, imma tippreferi aktar l-mużika soul.
Fix-xena mużikali lokali, hi hi l-aktar popolari miħabba n-numru ta' parteċipazzjonijiet li għamlet fil-festival tal-Kanzunetta Maltija għall-Ewropa, li tagħżel il-kanzunetta Maltija li se tikkompeti fil-Festival tal-Eurovision. Fil-ħdax-il attentat tagħha, hi finalment rebħet il-festival tal-2007, li sar fit-3 ta' Frar 2007, bil-kanzunetta "Vertigo". Hi rrapreżentat lil Malta fis-semifinali tal-Eurovision 2007 f'Ħelsinki, fil-Finlandja, nhar l-10 ta' Mejju 2007. Hi kantat fl-20 post wara l-kantanta Norveġiża Guri Shanke bil-kanzunetta "Ven a bailar conmigo" u qabel il-grupp Anonymous mill-Andorra bil-kanzunetta "Salvem El Món". Madanakollu hi ma rnexxilhiex taqta' passaġġ għall-finali, fejn ikklassifikat fil-25 post minn 28 pajjiż b'total minimu ta' 15-il punt.
Malta fil-Festival tal-Eurovision 2013
L-għażla nazzjonali
Nhar l-14 ta' Settembru 2012, il-PBS ħarġet talba għas-sottomissjonijiet għall-finali nazzjonali, bil-perjodu ta' sottomissjoni jagħlaq fil-31 ta' Ottubru 20012. Kemm kompożituri Maltin kif ukoll dawk barranin setgħu jibgħatu s-sottomissjonijiet tagħhom, però l-kantanti kellhom ikollhom ċittadinanza Maltija. Fl-14 ta' Novembru 2012, il-PBS ħabbret li minn 181 sottomissjoni, 69 ġew imniżżla fit-tieni fażi. Fost dawn kien hemm daħliet minn parteċipanti preċedenti bħal Miriam Christine (1996), William Mangion (1993) u Fabrizio Faniello (2001 u 2006). Fit-30 ta' Novembru 2012, waqt edizzjoni speċjali tal-programm televiżiv Xarabank, 24 semifinalista ġew imħabbra. Fil-21 ta' Diċembru 2012, minħabba l-irtirar mill-konkors ta' Saska Hunt bil-kanzunetta "Dress Rehearsal", postha ħaditu Marilena Gauci bil-kanzunetta "Overrated". Is-semifinali saret fl-1 ta' Frar 2013 ġewwa l-Malta Fairs & Conventions Centre f'Ta' Qali, fejn minn 24 intgħażlu 16 għall-finali tal-għada 2 ta' Frar.
Kontroversja
Waqt li kien għaddej il-votazzjoni, is-sit uffiċjali tal-Eurovision ħareġ aħbar li Amber kienet rebħet il-Festival. Aktar tard din l-aħbar tneħħiet minn fuq is-sit u l-Eurovision ħareġ apoloġija fuq Facebook u Twitter fejn stqarr li kien hemm "diffikultajiet tekniċi". Aktar tard, ħareġ li l-ġurnalist li kien żvela din l-aħbar ma baqax aktar impjegat minn Eurovision.tv.
Semifinali
Il-ġurija mistiedna sabiex tevalwa din is-semifinali, li saret fl-1 ta' Frar, kienet tinkludi:
Finali
Il-ġurija tal-finali, li saret fit-2 ta' Frar, kienet tikkonsisti minn:
Lingwa uffiċjali
Lingwa uffiċjali hija lingwa li tingħata stat ġuridiku speċjali f'pajjiż, stat jew territorju partikolari. Il-lingwa uffiċjali hija dik li tintuża fil-qorti, parlament u amministrazzjoni ta' dak il-pajjiż.
Partit Laburista Soċjali Demokratiku Russu
Il-Partit Laburista Soċjali Demokratiku Russu ( RSDLP ; bir- Russu : Российская социал-демократическая рабочая партия (РСДРП), magħrufa wkoll bħala Partit Demokratiku Russu jew Partit Demokratiku Russu (RSD ) kien partit politiku soċjalista mwaqqaf fl-1898 f'Minsk (fil -Majjistral Krai tal- Imperu Russu, illum il- Belarus).
KS Lushnja
Sport Klub Lushnja huwa klabb tal-futbol Albaniż ibbażat ġewwa Lushnjë. Il-grawnd tagħhom huwa "Stadiumi Abdurrahman Roza Haxhiu", imsemmi għal Abdurrahman Roza Haxhiu. Il-klabb jilgħab fis-Superliga Albaniża
Storja
Il-klabb twaqqaf fl-1926, fl-1945 huma bidlu l-isimhom għal KS Traktori Lushnja, fl-1950 għal SK Lushnja, fl-1951 għal Puna Lushnja, fl-1958 irritornaw għal KS Traktori Lushnja u fl-1991 il-klabb kien imsemmi KS Lushnja.
Fl-1948 huma pparteċipaw għall-ewwel darba fis-Superliga Albaniża. Il-klabb rebaħ l-Ewwel Diviżjoni Albaniża sitt darbiet (1960, 1982, 1988, 1990, 1996, 2013).
Fl-istaġun 2007-08, it-tim lagħab fl-Ewwel Diviżjoni Albaniża. It-tielet post kien biżżejjed biex jiżgura l-logħba tal-playoff għall-promozzjoni kontra Kastrioti Krujë. Lushnja rebħu l-logħba wara l-għoti tal-penalties u l-promozzjoni għas-Superliga Albaniża kien garantit. Fl-istaġun 2011-12 SK Lushnja ffaċjaw lil Apolonia Fier f'logħba tal-playoff, fejn tilfu bl-iskor ta' 3-0. F'dak l-istaġun it-tim kien immexxi mill-kowċ Sajmir Malko.
Residenza tal-Metropolitani ta' Bukovina u tad-Dalmazja
daqsminuri|248x248px|Veduta tar-Residenza mill-għoli Ir-Residenza tal-Metropolitani ta' Bukovina u tad-Dalmazja f'Chernivtsi, l-Ukrajna nbniet għall-Isqof Metropolitan Ortodoss tal-Lvant bejn l-1864 u l-1882 skont id-disinni tal-arkitett Ċek Josef Hlávka mill-Awstrija-Ungerija. Ir-residenza, b'binjiet li issa jagħmlu parti mill-Università ta' Chernivtsi, tniżżlet fil-lista tas-Siti ta' Wirt Dinji tal-UNESCO World Heritage Site in 2011.
Kostruzzjoni
xellug|daqsminuri|257x257px|Is-Sala tal-Irħam Fl-1782, wara l-inkorporazzjoni ta' Bukovina fil-Monarkija Asburga, is-sede tal-Isqfijiet Ortodossi tal-Lvant tal-Moldova ta' Rădăuți ġiet ittrasferita lejn Chernivtsi (li dak iż-żmien kienet magħrufa bħala Czernowitz). L-amministrazzjoni militari tal-provinċja bniet residenza f'qasir żmien għall-isqof Dositei Herescu. Il-binja, li tlestiet fl-1783, ma tantx kellha dehra sabiħa, peress li kienet maqsuma fi kmamar żgħar u baxxi, b'kappella żgħira bl-art tal-brikks. Minħabba t-tkabbir tal-fungi kkawżat mill-umdità, parti mill-binja ċediet u ġġarrfet fl-1790 u l-kumplament twaqqgħet. B'hekk, Herescu u s-suċċessuri tiegħu Daniil Vlahovici, Isaia Baloșescu u għal xi żmien, Eugenie Hacman, kienu obbligati jiċċaqilqu minn post tal-kiri għall-ieħor. Fl-1851-1852, Hacman bagħat sensiela ta' rapport lill-amministrazzjoni f'Lviv, fejn ilmenta dwar din is-sitwazzjoni li skontu xejn ma kienet dinjituża. Fl-1860, il-Ministeru għall-Affarijiet Reliġjużi ħareġ digriet li ħabbar kompetizzjoni biex jintgħażel arkitett għal residenza episkopali ġdida. L-arkitett Ċek Josef Hlávka ntgħażel biex jiżviluppa l-proġett.
Fit-tħejjija tad-disinni tiegħu, Hlávka rriċerka t-tradizzjonijiet tal-bini fir-reġjun, u ppubblika artiklu msejjaħ "Binjiet tal-Knisja Griega tal-Lvant f'Bukovina", fl-Austrian Review fl-1866. Il-proposti ta' Hlávka għall-kumpless kienu jinkludu mhux biss il-palazz tal-isqof iżda wkoll uffiċji amministrattivi, swali ta' lqugħ, librerija, skola għall-kor, mużew tal-arti tal-knisja u kappella. Ix-xogħol li rriżulta jgħaqqad flimkien l-istil Biżantin u l-istil Għarbi fi Spanja, bis-sit ta' Alhambra bħala sors ta' ispirazzjoni.
Il-kostruzzjoni bdiet fl-1864 iżda kienet soġġetta għal dewmien sostanzjali minħabba problemi tekniċi; mill-mard ta' Hlávka mill-1872 'il quddiem, għan-nuqqas ta' qbil bejn Hlávka u l-amministrazzjoni lokali, li wassal għar-riżenja ta' Hlávka. In-nuqqas ta' kompetenza tas-suċċessur ta' Hlávka, Feliks Ksiezarski, kompla jdewwem il-progress. Il-binja u l-knejjes ġew ikkonsagrati fix-xitwa tal-1882-1883.
Karatteristiċi
daqsminuri|257x257px|Id-Daħla Prinċipali tar-Residenza Il-binjiet tal-kumpless huma distribwiti fuq tliet naħat ta' bitħa li bejn wieħed u ieħor hija fonda 100 metru u wiesa' 70 metru: ir-raba' naħa tal-bitħa fiha d-daħliet prinċipali, stabbiliti fi ħdan xatbiet għoljin tal-ħadid.
Faċċata tad-daħliet hemm l-ikbar binja waħedha, ir-residenza tal-Metropolitan, li fiha wkoll il-Kappella ta' Ġwanni l-Ġdid ta' Suceava. Il-binja attwalment tospita l-Fakultà tal-Lingwi Moderni tal-Università. Fiha wkoll is-Sala tas-Sinodu (illum il-ġurnata msejħa s-Sala tal-Irħam), b'saqaf impitter. Oriġinarjament din is-sala kellha ritratti ta' monarki Awstrijaċi magħmula minn Epaminonda Bucevschi (1843-1891). Swali kbar oħra f'din il-binja jinkludu l-eks librerija tal-Metropolitan (illum il-ġurnata msejħa s-Sala l-Blu), spazju żgħir fejn kienu jsiru xi laqgħat (illum il-ġurnata msejħa s-Sala l-Ħamra) u l-eks sala ta' lqugħ tal-Metropolitan (illum il-ġurnata msejħa s-Sala l-Ħadra). Ir-rapport tal-UNESCO dwar is-sit jiddeskrivi s-Sala l-Ħamra bħala "senduq tal-injam straordinarju u mill-isbaħ, b'ħitan impittrin li qishom lavur sofistikat bil-ħarir aħmar taċ-Ċina".
Fuq ix-xellug tad-daħliet hemm il-binja tas-seminarju (li tiġi l-parti tal-lemin tal-kumpless) u l-Knisja tat-Tliet Ġerarkiji Sagri, li fiha pitturi mal-ħitan magħmula minn Karl Jobst u artisti oħra.
Fuq in-naħa l-oħra tal-bitħa (li tiġi l-parti tax-xellug tal-kumpless), il-binja tal-eks monasteru attwalment hija d-dipartiment tal-ġeografija tal-Università. It-torri tal-arloġġ ta' din il-binja huwa mżejjen bl-Istilel ta' David bħala ġieħ għall-komunità Lhudija ta' Czernowitz li kkontribwiet għall-kostruzzjoni tal-kumpless.
Il-kumpless kollu ġie stabbilit f'park b'pajsaġġ estensiv, li fih monument iddedikat lil Hlávka li ġie skolpit fl-1937.
Storja
daqsminuri|Il-monument ta' mafkar ta' Hlávka Oriġinarjament, il-binjiet kienu jospitaw fakultà teoloġika sostanzjali li baqgħet tiffunzjona anke meta Czernowitz saret parti mir-Rumanija bl-isem ta' Cernăuți wara tmiem l-Ewwel Gwerra Dinjija. Fit-28 ta' Novembru 1918, fis-Sala tas-Sinodu, ġiet irratifikata l-unjoni ta' Bukovina mar-Rumanija. Ir-rikkezzi tal-binjiet insterqu u l-binjiet ġarrbu ħsarat konsiderevoli min-nirien matul it-Tieni Gwerra Dinjija. Wara l-gwerra, meta r-reġjun ġie taħt il-kontroll Sovjetiku, il-fakultà tat-teoloġija ngħalqet; meta l-binjiet bdew jiġu rrestawrati fl-1955, ġew ittrasferiti lill-università tar-raħal. F'dan iż-żmien, il-binjiet kienu ntużaw għall-ħżin u ħafna mill-pitturi mal-ħitan ġew mgħottija b'passata żebgħa. It-tiżjin intern mill-ġdid, bir-restawr ta' xi karatteristiċi oriġinali, twettaq mill-1957 sal-1967, meta l-kumpless ingħata l-protezzjoni tal-gvern. Fl-1991 il-binja tniżżlet fuq ir-Reġistru Statali tal-Ukrajna indipendenti. Mill-2005 'il quddiem twettaq restawr estensiv, u dan eventwalment wassal biex il-kumpless jitniżżel fil-lista tas-Siti ta' Wirt Dinji tal-UNESCO fit-28 ta' Ġunju 2011. Ir-residenza ntgħażlet ukoll f'kompetizzjoni b'vot online bħala waħda mis-Seba' Għeġubijiet Arkitettoniċi tal-Ukrajna fl-2011.
Sit ta' Wirt Dinji
xellug|daqsminuri|280x280px|Is-saqaf tal-Knisja tas-Seminarju Ir-Residenza tal-Metropolitani ta' Bukovina u tad-Dalmazja ġiet iddeżinjata bħala Sit ta' Wirt Dinji tal-UNESCO fl-2011.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
L-UNESCO tiddeskrivi l-valur universali straordinarju tas-sit kif ġej:"Il-kumpless arkitettoniku jinkludi l-eks Residenza tal-Metropolitani bil-Kappella ta' San Ġwann il-Ġdid ta' Suceava; l-eks seminarju u l-Knisja tas-Seminarju, u l-eks monasteru bit-torri tal-arloġġ tiegħu fi ħdan ġnien u park b'pajsaġġ mirqum. Ir-Residenza, b'fużjoni drammatika ta' referenzi arkitettoniċi, tesprimi l-identità kulturali tas-seklu 19 tal-Knisja Ortodossa fi ħdan l-Imperu Awstro-Ungariku matul perjodu ta' tolleranza reliġjuża u kulturali. Fis-seklu 19, l-arkitettura storika setgħet tibgħat messaġġi dwar l-iskop tagħha u r-Residenza tal-Metropolitani ta' Bukovina u tad-Dalmazja hija eżempju eċċellenti ta' dan."
Bundesliga (Awstrija)
Il-Bundesliga Awstrijaka (bil-Ġermaniż: Österreichische Fußball-Bundesliga) hija l-ogħla kampjonat nazzjonali tal-klabbs tal-futbol fl-Awstrija. Hija kompetizzjoni li tiddeċiedi ċ-ċampjins nazzjonali tal-futbol Awstrijaċi, kif ukoll dawk li jidħlu għat-tazzi Ewropej varji mmexxija mill-UEFA. L-Awstrija telgħet mid-19-il għall-15 post fil-koeffiċjenti tal-UEFA fl-aħħar tal-istaġun 2011-12, il-kampjonat kiseb it-tieni post tiegħu għaċ-UEFA Champions League.
Il-Bundesliga Awstrijaka, li bdiet fl-istaġun 1974–75, kienet assoċjazzjoni reġistrata separata mill-1 ta' Diċembru 1991. Il-kampjonat ġie aktar mirbuħa miż-żewġ ġganti ta' Vjenna FK Austria Wien, li kienu ċampjins nazzjonali 23 darba, u SK Rapid Wien, li rebħu t-titolu nazzjonali 32 darba. Fil-preżent huwa kien magħmul minn żewġ taqsimiet – il-Bundesliga u l-Ewwel Diviżjoni, magħrufa bħala "tipp3-Bundesliga mħaddma minn T-Mobile" u "Heute für Morgen Erste Liga" għal raġunijiet sponsorizzazzjoni.
Iċ-ċampjins kurrenti huma Red Bull Salzburg, li rebħu l-kompetizzjoni tal-2014–15.
1900–1938
Il-Futbol beda jintlagħab fl-Awstrija mill-1890. Madwar l-bidu tas-seklu 20, żewġ tentattivi saru biex jibdew kampjonat nazzjonali. Mill-1900 'il quddiem, kompetizzjoni kienet intlagħbet fi Vjenna, in-Neues Wiener Tagblatt Pokal. Din it-tazza kienet attwalment tintlagħab fil-format ta' kampjonat.
L-isforzi biex jinħoloq kampjonat tal-futbol irnexxu fl-1911, bl-introduzzjoni tal-ewwel kampjonat awstrijak tal-futbol. Il-kompetizzjoni għal dan il-kampjonat, ''1. Klasse (L-ewwel Klassi), ġie maħluq u organizzat mill-Niederösterreichischer Fußball-Verband (in-Niederösterreich, L-Aktar Federazzjoni tal-Futbol Baxxa), u l-parteċipanti lagħbu għat-titlu ta ' Niederösterreichische Landesmeister'' (Ċampjin Nazzjonali Awstrijak Bax). Mil-1924, il-kampjonat kien ikkunsidrat professjonali u biddel isimhu għal I. Liga (L-ewwel Kampjonat).
Fl-1929, l-ewwel kampjonati tad-dilettanti Awstrijaċi kienu intlagħbu, li ntrebaħ minn Grazer AK. Klabbs mill-kampjonat professjonali fi Vjenna ma kinux parti ta' din il-kompetizzjoni. Timijiet minn stati tal-Awstrija kellhom l-ewwel permess li jissieħbu fl-ogħla diviżjoni bl-introduzzjoni tal-Nationalliga (Kampjonat Nazzjonali) fl-istaġun 1937–38.
1938–1945
L-annessjoni tal-Awstrija mill-Ġermanja fl-1938 ressqet lil-Nationalliga Awstrijaka fit-tmiem bikri. Bosta timijiet kienu xolti u xi plejers ħarbu mill-pajjiż. In-Nationalliga Awstrijaka ġiet integrata fis-sistema tan-NSRL, l-uffiċċju tal-isports tat-Tielet Reich bħala l-Gau XVII sezzjoni taħt Gaufachwart Hans Janisch. B'disprezz tan-Nażi bħala denja ta' Ġermaniż veru, professjonaliżmu fl-isports kienet illegali fl-Mejju 1938. "Innovazzjonijiet" bħal Nazi salute ġew introdotti bħala obbligatorju qabel u wara kull logħba. Timijiet, bħal Hakoah Wien kienu pprojbiti u oħrajn, bħal FK Austria Wien kienu ġew magħluqa u mbagħad kisbu isem ġdid. Finalment, l-operat tat-timijiet żgħar ġie mgħoddija mill-unitajiet lokali ta' Hitlerjugend units.
L-ogħla kampjonat ġdid dak li kien Fl-Awstrija, il-Gauliga Ostmark, kien kampjonat dilettanti u kopriet il-pajjiż kollu ta 'qabel ħlief Tirol u Vorarlberg, li ġew miżjuda mas-sistema tal-Bavaria. Iċ-Ċampjins tal-kampjonat issa kwalifikaw għall-Kampjonat Ġermaniż, li Rapid Vienna rebħu fl-1941. Mill-1941, il-kampjonat issemma mill-ġdidGauliga Donau-Alpenland biex tkompli tinqered il-memorja tal-Awstrija bħala pajjiż indipendenti.
Wara telfa tan-Nazisti Ġermaniżi fit-Tieni Gwerra Dinjija u ż-żarmar tal-NSRL, timijiet Awstrijaċi kienu esklużi mill-ġdid mill-kampjonat Ġermaniż.
1945–1974
Il-kampjonat irritornat fil-format ta' Vjenna-biss fl-1945, imsemmi fil-qosor ''1. Klasse darba aktar qabel ma nbidel għal isem Liga'' fl-1946.
L-unika introduzzjoni tal-Awstrijaċi kollha kienet Staatsliga A fl-1949 ma 'timijiet mit-territorju federali kollu, finalment lagħbu fil-kampjonat Awstrijak. Madankollu, it-triq għall-organizzazzjoni ta' Staatsliga kienet diffiċli. Inħoloq kunflitt bejn ir-rappreżentanti tad-dilettanti u l-aspetti professjonali tal-isport wasslu għas-separazzjoni tal-Kampjonat ta' Vjenna mill-federazzjoni tal-futbol, u għall-istabbiliment tal-kompetizzjoni tagħhom stess fit-30 ta' Ġunju, 1949. Fl-istatutorju tal-Kunsill Presidenzjali tal-Austrian Football Association biss ftit jiem wara dawru s-sorprendent tagħhom – fuq talba tal-Awstrija t'Isfel, l-introduzzjoni ta' Staatsliga kienet finalment u unanimament ikkonfermata. L-organizzazzjoni kienet f'idejn tal- Fußballstaatsliga Österreich, maħluqa għal dan l-għan. Staatsliga B, It-tieni diviżjoni tal-futbol nazzjonali, kien iffurmat fl-1950. Dan il-kampjonat, madankollu, ġie xolt mill-ġdid fl-1959, li biha Staatsliga A niżlet l-A mill-isem tagħha, il-ħtieġa għal distinzjoni li marret.
Fl-1965, madankollu, l-Austrian Football Association mill-ġdid ħadet f'idejha l-organizzazzjoni tal-ogħla diviżjoni, bl-introduzzjoni (it-tieni) tan-Nationalliga.
Fil-21 ta' April 1974, kontra l-vot tal-assoċjazzjoni Vorarlberg, l-introduzzjoni tal- Bundesliga ġiet deċiża. In- Nationalliga baqgħu bħala it-tieni diviżjoni, għalissa.
1974 -
Fl-istaġun 1974–75 il-Bundesliga ġiet introdotta, xorta gwidata mill-Assoċjazzjoni tal-Futbol Awstrijaka, li tallinjaw l-ogħla diviżjonijiet fl-Awstrija. Fl-1976, in-Nationalliga ġiet imsemmija Bundesliga – Second Division filwaqt li l-Bundesliga issa ġiet imsejjħa Bundesliga – First Division.
26 sena wara x-xoljiment tal-indipendenti ta' Staatsliga fis-17 ta' Novembru 1991, il-Bundesliga Awstrijaka kienet rikostitwita bħala federazzjoni u ammessa fl-1 ta' Diċembru, 1991 bħala l-10 membru 10 tal-Assoċjazzjoni tal-Futbol tal-Awstrija.
Ħidmiet u forma legali
Sa mill-1991 il-Bundesliga wettqet ir-responsabbiltà tagħha stess bħala assoċjazzjoni separata, u organizzaw kampjonati tal-ogħla żewġ diviżjonijiet fl-Awstrija. It-tnejn l'huma msemmija wara għall-isponsor tagħhom; fil-preżent il-Bundesliga hija msemmija wara T-Mobile u Tipp3. L-"Erste Liga" m'għandhiex sponsor fil-mument u hija msejjaħa "Heute für morgen Erste Liga" (Illum għall-għada l-ewwel kampjonat). Barra minn hekk il-Bundesliga hija responsabbli għal Toto Jugendliga, kampjonati għal taħt 15/17/19, Timijiet ta 'Klabbs professjonali u akkademji. Il-Bundesliga tirrappreżenta wkoll futbol professjonali fl-Awstrija, fil-kooperazzjoni mal-klabbs tal-futbol infushom.
Ambiti ta 'responsabbiltà tas-senati
Is-senati huma kumitati onorarji organizzattivi li jikkonsistu u kumitati membri indipendenti tal-klabbs. L-ewwel senat huwa responsabbli għal sospensjonijietand għat-tmexxija tal-logħob tal-kampjonat. Il-funzjonijiet tat-tieni senat bħala bord ta' arbitraġġ għan-nuqqas ta' qbil finanzjarju, It-tielet senat huwa responsabbli għall-kwistjonijiet finanzjarji u r-raba' senat huwa l-bord ta' periti għall-Bundesliga.
L-evalwazzjoni ta' kompetenza ekonomika' tal-klabb li hija rikjesta sabiex tinkiseb liċenzja tal-logħob għaż-żewġ kampjonati professjonali li tieħu post il-ħames senat.
Għanijiet
Il-Bundesliga Awstrijaka twettaq l-obbligu għal żvilupp pożittiv tal-futbol bħala l-isport fil-livell ELITE, kif ukoll għall-avvanz tal-ġenerazzjoni li jmiss ta' plejers fil-kooperazzjoni mat-timijiet fil-livelli żgħar tal-isport. Biex jitwettaq dan, il-Bundesliga teħtieġ verifiki ekonomika tat-timijiet, l-introduzzjoni ta' liġijiet partikolari għall-futbol professjonali, kummerċjalizzazzjoni tat-TV, sponsorizzazzjoni ċentralizzata u kummerċjalizzazzjoni kollettivi għat-timijiet kollha.
Ċampjins
Noti:
The Travellers (grupp Malti)
Storja
Il-grupp ingħaqad fl-2013 bil-għan li joħolqu xi ħaġa differenti fi ħdan ix-xena mużikali Maltija. Il-membri kollha tal-grupp ġejjin mill-gżira ta’ Għawdex. Bħall-abitanti l-oħra ta’ Għawdex, ħafna drabi jkollhom jieħdu l-vapur biex jaqsmu lejn il-gżira ewlenija. Din kienet l-ispirazzjoni għall-isem tal-banda. Is-single tad-debutt tagħhom "Sempliċità" kienet suċċess u ż-żewġ singles ta' warajha fl-2016 telgħu fil-quċċata taċ-charts Maltin.
Kim Ojo
Kim Ojo (twieled fit-2 ta' Diċembru 1988) huwa plejer tal-futbol Niġerjan li jilgħab bħala attakkant.
Karriera
Ojo beda l-karriera tiegħu ma' Plateau United fejn kien skopert minn aġent tal-FIFA Marcelo Houseman u fl-2008 Atta Aneke tah prova ma' Lyn Oslo. Fi Frar 2008 iffirma ma' Nybergsund u skorja 14-il gowl matul l-ewwel staġun tiegħu hemmhekk. F'Diċembru 2009 hu tħarreġ ma' TSV 1860 München waqt li kien fuq prova, f'dak iż-żmien kien diġà tħarreġ ma FC Midtjylland.
Internazzjonali
Fl-2007, Ojo kien imsejjaħ mat-Tim Niġerjan tal-U23.
Ħajja personali
Kim Ojo huwa Kristjan.
Eileen Montesin
Eileen Montesin (B'Kara, 1 ta' Ottubru 1962) hija attriċi u xandara Maltija. Tikteb skripts għad-drama, tipproduċi serje televiżivi u tidderiġihom, u hija preżentatriċi fuq it-TV u r-radju.
Studjat fl-Iskola Primarja ta' B'Kara u l-MTADA.
Xandir Malta
Bdiet bħala radio announcer ma' Xandir Malta f'Settembru 1979, fl-età ta' 17-il sena. Fuq TVM ippreżentat Kikku & Sika, l-ewwel minn sensiela ta' programmi għat-tfal li baqgħet ittella' sal-1987, meta wara li tela' Gvern Nazzjonalista tneħħiet minn Xandir Malta. Meta kienet għadha Xandir Malta ppreżentat ukoll Blanzuni 85 u ħadet sehem fid-drammi It-tieġ ta’ Karmena Abdilla u In-Neputija tal-Kappillan f'Dar il-Mediterran, li ntwerew ukoll fuq TVM.
Fl-2004, il-Qorti ippreseduta mill-Maġistrat Mallia qatgħetha li Montesin kienet ġiet diskriminata minħabba opinjoni politika fl-1987.
Super ONE
Fl-1992, marret mal-istazzjon tal-Partit Laburista Super 1. Kellha programm tar-radju kuljum. Produċiet u ippreżentat diversi programmi fuq ir-radju u t-TV fosthom Punt & Ċapċipa (kwizz), Rodeo (country & western show), Qisu l-Bieraħ (kompetizzjoni ta' kant Malti antik), Xalamita u bdiet l-ewwel teleserial tagħha bl-isem Undercover. Mexxiet ħafna kampanji ta' ġbir ta' fondi għall-Partit Laburista.
Wara li kellha diżgwid mas-Super One u mal-Partit Laburista li miegħu kienet timmilita, resqet lejn il-Partit Nazzjonalista. Fl-2001, ma kinitx qabel mad-direttiva tal-Partit li ma tiħux sehem fl-Istrina. Għall-elezzjoni tal-2003, hija intervistat lill-Prim Ministru Eddie Fenech Adami, li min-naħa tiegħu talabha maħfra għal mod kif kienet ġiet trattata fl-1987. Bdiet tmexxi kampanji ta' ġbir ta' fondi għall-Partit Nazzjonalista.
PBS
Fl-2002 Eileen marret mal-PBS fejn ipproduċiet KC, UC5 u Dejjem Tiegħek Becky, kontinwazzjoni ta' Undercover. Għamlet żmien ukoll tippreżenta fuq Calypso Radio (101.8 FM) u Solid Radio (100.2 FM).
Gaia Cauchi
250px|thumb|Gaia Cauchi (2013)
Gaia Cauchi (Mġarr, 19 ta' Novembru 2002) hija kantanta Maltija. Hi rrapreżentat u rebħet f'isem Malta l-Junior Eurovision Song Contest 2013.
Karriera
Bdiet il-karriera tagħha fil-kant meta kellha biss sentejn u nofs. Illum tistudja f'La Voix Academy immexxija minn Gillian Attard. Ħadet sehem f'bosta kompetizzjonijiet mużikali internazzjonali fosthom fl-2011 fit-trażmissjoni televiżiva Taljana Ti Lascio Una Canzone fejn interpretat il-kanzunetta ta' Tina Turnet, "Proud Mary", kif ukoll kantat. Sena wara, rebħet is-San Remo Junior Music Festival tal-2012.
Fl-2013, il-Public Broadcasting Services (PBS) għażlet lil Gaia biex tieħu sehem fil-Junior Eurovision Song Contest 2013, ġewwa Kjiv, l-Ukrajna. Fil-konkors tat-30 ta' Novembru, Gaia rebħet il-festival bil-kanzunetta "The Start" b'total ta' 130 punt, disgħa aktar mit-tieni klassifikata, l-Ukrajna. B'hekk, Gaia Cauchi saret l-ewwel kantanta Maltija li qatt rebħet il-Junior Eurovision Song Contest kif ukoll l-ewwel persuna Maltija li rebħet konkors organizzat mill-EBU.
Anton Cassar
Anton Cassar (Marsa, 18 ta' Frar 1924 – 30 ta' Ġunju 2014) kien awtur u ġurnalista Malti.
Bijografija
Imwieled il-Marsa, huwa studja fis-Seminarju ta' Għawdex u ta' Malta. Fit-Tieni Gwerra Dinjija serva fl-11th H.A.A. Regt., R.M.A. Beda l-karriera ġurnalistika u letterarja tiegħu fl-1946 mat-Times of Malta u Il-Berqa, meta mbagħad fl-1962, sar l-ewwel editur ta' L-Orizzont u sena wara kap tal-pubblikazzjoni tal-Union Press. Ftit wara, fl-1967, inħatar segretarju amministrattiv tal-istess kumpanija. Ħejja żgħażagħ fil-mixja ġurnalistika tagħhom. Ta s-sehem tiegħu fil-kummissjoni tal-etika ġurnalistika. Kien viżjonarju fil-kitba xellugija f'Malta.
Ħadem ukoll ħafna fil-Partit Laburista, l-iktar fid-dipartiment tal-informazzjoni tal-Partit Laburista u kien ċermen tas-Sensiela Kotba Soċjalisti. B'rikonoxximent ta' ħidmietu, fl-1996 Anton ingħata l-Midalja għall-Qadi tar-Repubblika, u fl-1996 il-premju tad-deheb għall-kontribut kbir tiegħu fil-ġurnaliżmu professjonali.
Kien membru fundatur tal-Banda Trinità Qaddisa tal-Marsa, li tagħha kien President mill-1957. Kien ukoll attiv ħafna f'għadd ta' għaqdiet soċjali, kulturali u politiċi.
Ippubblika diversi kotba ta' natura letterarja, fosthom Il-Għanja taż-Żgħożija, Meta l-Għawdxin Kienu Mxewxa, Ir-Russi Jitkellmu bil-Fjuri, Il-Gwerra Ċivili ta' Spanja, Il-Compact, Il-Konkordat, Il-Ballata tal-Marsa u l-awtobijografija Ħajti: Mhix kollha ward u żahar pubblikata fl-2009.
Anton Cassar miet fit-30 ta' Ġunju 2014 fl-età ta' 90 sena.
Joe Borg
Joseph "Joe" Borg (twieled 19 ta' Marzu 1952) huwa politiku u diplomatiku Malti. Huwa serva bħala l-Kummissarju Ewropew għas-Sajd u Affarijiet Marittimi mill-2004 sal-2010. Qabel dan, huwa kien il-Ministru tal-Affarijiet Barranin, fejn mexxa n-negozjati għall-adeżjoni ta’ Malti fl-Unjoni Ewropea.
Karriera
Borg iggradwa b’Dottorat tal-Liġi mill-Università ta’ Malta fl-1975 u b’Maġisteru tal-Liġi f’Wales fl-1988. Borg laħaq diversi posti akkademiċi fl-Università ta’ Malta mill-1979 ‘il quddiem, fejn iffoka prinċiparjament fuq id-Dritt Soċjetarju, il-Liġi Industrijali u l-Liġi Ewropea. Barra minn hekk laħaq ukoll diversi posti bħala konsulent legali għal xi kumpaniji u korporazzjonijiet kemm f’Malta u f’pajjiżi oħrajn.
Huwa beda l-karriera politika tiegħu bħala konsulent għall-Ministru tal-Affarijiet Barranin bejn l-1989 sal-1995 dwar kwistjonijiet tal-Unjoni Ewropea. Matul dan l-istess żmien serva wkoll bħala membru fuq il-Bord tad-Diretturi tal-Bank Ċentrali ta’ Malta. Fl-1995 nħatar fil-Parlament Malti bħala membru tal-Partit Nazzjonalista. Aktar tard bejn l-1998 u l-1999 huwa serva bħala Segretarju tal-Parlament fi ħdan il-Ministeru tal-Affarijiet Barranin, u sussegwentament ingħata l-kariga tal-Ministru tal-Affarijiet Barranin fl-1999. Borg żamm dan il-post sa n-nominazzjoni tiegħu bħala l-Kummissarju Ewropew tas-Sajd u l-Affarijiet Marittimi fl-2004 wara t-tisħib ta’ Malta mal-Unjoni Ewropea.
Kummissarju tas-Sajd
Bħala Kummissarju Ewropew, Borg kellu responsabbiltà quddimija fit-tħaddin tal-Politika Marittima Integrata. Bil-mira li tinkiseb is-sostenibbiltà f’dan il-qasam, ir-responsabbiltà ikkonsistiet ukoll f’miżuri innovattivi fis-sajd, partikolarment permezz l-involviment ta’ partijiet interessati (stakeholders) u l-ġlieda kontra attivitajiet illegali tas-sajd. Borg qala’ kontroversja fost gruppi ambjentali permezz tal-oppożizzjoni qawwija tiegħu fuq il-projbizzjoni tal-bejgħ tat-tonn tal-ġeneru Thunnus. Il-pożizzjoni tiegħu ġiet marbuta mal-fatt li l-industrija taqla' madwar €100 miljun ewro fis-sena għal Malta. Ftit żmien wara tmiem il-kariga tiegħu bħala l-Kummissarju tas-Sajd fl-2010, huwa nħatar bħala ċ-chairman tal-Akkademja Meditteranja ta’ Studji Diplomatiċi u ssokta l-letturi tiegħu fl-Università ta' Malta.
Familja
Joe Borg huwa miżżewweġ lil Isabelle Borg. Il-koppja għandha żewġt itfal, Joseph u Clara.
Dottorati Onorarji
Borg ġie ppremjat dottorat onorarju mill-Università ta’ Essex f’Lulju tal-2003.
Publikazzjonijiet
Borg kien l-awtur tal-Att tal-Kumpaniji ta’ Malt fl-1995.
Ludmila tal-Boemja
Ludmila tal-Boemja jew Santa Ludmila tal-Boemja (twieldet għall-ħabta tat-860 – mietet fil-15 ta' Settembru 921) hija qaddisa u martri Ċeka meqjuma mill-Ortodossi u mill-Kattoliċi Rumani. Hija twieldet f'Mělník bħala bint il-prinċep tas-Sorbi Slavibor. Santa Ludmila kienet in-nanna ta' San Wenceslaus, li ġeneralment huwa magħruf l-iktar bħala r-Re t-Twajjeb Wenceslaus. Santa Ludmila ġiet kanonizzata ftit wara mewtha. Bħala parti mill-proċess ta' kanonizzazzjoni fid-925, Wenceslaus ċaqlaq il-fdalijiet tagħha lejn il-Bażilika ta' San Ġorġ fi Praga.
Żwieġ
Ludmila żżewġet lil Bořivoj I tal-Boemja, l-ewwel Duka Kristjan tal-Boemja, fit-873. Il-koppja kkonvertiet għall-Kristjaneżmu permezz tal-isforzi ta' Metodju. L-isforzi tagħhom biex il-Boemja tikkonverti għall-Kristjaneżmu inizjalment ma ntlaqgħux tajjeb, u l-pagani keċċewhom minn pajjiżhom għal xi żmien. Eventwalment il-koppja reġgħet lura u rrenjat għal diversi snin qabel ma rtirat f'Tetín, qrib Beroun.
Bořivoj ħadlu postu ibnu Spytihněv, li mbagħad ħadlu postu ħuh Vratislav. Meta Vratislav miet fid-921, ibnu Wenceslas sar il-mexxej li jmiss tal-Boemja. Primarjament kienet Ludmila li rabbiet lin-neputi tagħha, u hi għamlitha ta' reġġent għalih.
Ludmila u Drahomíra
Ludmila ġiet kanonizzata ftit wara mewtha. Bħala parti mill-proċess ta' kanonizzazzjoni, fid-925 Wenceslaus ċaqlaq il-fdalijiet tagħha lejn il-Bażilika ta' San Ġorġ fi Praga. Ludmila hija meqjuma bħala l-patruna tal-Boemja. Hija titqies bħala l-qaddisa patruna tal-Boemja, ta' dawk li jikkonvertu, tad-dukessi, ta' dawk li jkollhom diżgwidi ma' qrabathom, u tar-romol. Il-festa tagħha tiġi ċċelebrata fis-16 ta' Settembru.
Antonín Dvořák ikkompona l-oratorju tiegħu msejjaħ Santa Ludmila bejn Settembru 1885 u Mejju 1886. Dan ix-xogħol ġie kkummissjonat mill-pubblikatur Littleton għall-Festival ta' Leeds.
Carlo Manché
Carlo Manché (twieled fit-22 Settembru 1905 – miet fit-28 ta' Settembru 1950) kien kappillan Kattoliku Ruman Malti. Twieled fil-Belt Valletta, Malta, fit-22 ta' Settembru, 1905. Hu kien wieħed mis-sebat itfal tal-kirurgu Charles Manché, Kurunell Logutenent fl-armata Ingliża, u l-ewwel mara tiegħu Giuseppina Falzon. Meta mietet Giuseppina, Charles Manché żżewweġ lit-tieni mara tiegħu Lucrezia Tanti li flimkien kellhom tmint itfal.
Carlo Manché ġie ordnat bħala saċerdot Kattoliku fit-22 ta' Settembru, 1928. L-għada ċċelebra l-ewwel quddiesa tiegħu fil-Knisja Parrokkjali tal-Gżira., Manché kellu għarfien tajjeb ta’ lingwi differenti u kien kapaċi jitkellem bl-Ingliż, bit-Taljan, bil-Franċiż u bil-Ġermaniż. Huwa kellu wkoll għarfien akkademiku tal-Latin, l-Ebrajk u l-Grieg Bibliku.